《冬至日祥风应候》
唐代·穆寂

节逢清景至，占气二仪中。独喜登台日，先知应候风。

呈祥光舜登，表庆感尧聪。既与乘时叶，还将入律同。

微微万井遍，习习九门通。更绕炉烟起，殷勤报岁功。

作者简介：河南（今河南洛阳）人。德宗贞元九年(793)登进士第。贞元末应科目及第。宪宗元和五年(810)任监察御史，入湖南幕府。又官著作佐郎。早年与皎然相识。